функцыі па кожнай прафесіі. Гэта сапраўды вельмі дарагі падарунак для нас. На сённяшні дзень з’явілася рэальная магчымасць дакрануцца да міжнароднага вопыту на практыцы.Трэба прызнаць, што раней такой магчымасці не было. Мы маглі паехаць у канкрэтную краіну, наведаць канкрэтную навучальную ўстанову, але гэта быў не сусветны абагульнены вопыт. Здабыць яго мы можам сёння за кошт удзелу ў руху WorldSkills. Менавіта на ім збіраюцца лепшыя кадры з усяго свету па той ці іншай прафесіі, рэальна дэманструюцца найноўшыя тэхналогіі, методыкі падрыхтоўкі, сучаснае аснашчэнне рабочых месцаў. Гэта бясцэнны вопыт, які мы павінны выкарыстоўваць у нашай сістэме прафесійнай адукацыі. Вельмі прыемна, што на ўзроўні кіраўніцтва краіны, нашага ўрада мы атрымалі станоўчы водзыў, і сёння рыхтуецца пастанова аб пераглядзе прафесійных стандартаў і кваліфікацыйных характарыстык на аснове прафесійных стандартаў WorldSkills. У Міністэрстве працы і сацыяльнай абароны створаны структура прафесійнага стандарту і механізмы для яго распрацоўкі. Калі яны будуць адобраны, то на іх аснове мы будзем распрацоўваць прафесійныя стандарты.